Source: https://www.iusinfo.si/Obvestila/Arhiv/2011-8-3%20IUS%20News%20-%20Avgust%202011.htm
Timestamp: 2019-06-25 20:38:15+00:00

Document:
Avgust 2011, številka 8-3 / letnik IX.
Nemogoče predčasne volitve
Zahteva za presojo ustavnosti referendumske pobude o družinskem zakoniku še ni dokončno pripravljena, je potrdila predsednica odbora DZ za delo, družino in socialne zadeve Andreja Črnak Meglič. Kot predvideva, jo bo koalicija vložila konec meseca, matični odbor pa jo bo obravnaval še pred začetkom izredne seje DZ, predvidoma 5. septembra. VEČ
Vlada je po zadnji seji pred počitnicami v DZ posredovala predlog novele Zakona o interventnih ukrepih (ZIU). Z njim predlaga začasno prepoved zaposlovanja za celotni javni sektor, od državne uprave, policije in vojske do zdravstva, sociale in kulture - skratka za vse tiste dejavnosti, ki jih povezuje tudi enotni plačni sistem. VEČ
Vrhovno sodišče RS je odločilo, da so Študentska organizacija Slovenije (ŠOS) in njene članice, v tem primeru ŠOU Maribor, pravne osebe javnega prava in kot take zavezane k posredovanju informacij javnega značaja. Kot v sporočilu za javnost navaja informacijski pooblaščenec, je vrhovno sodišče tako sledilo argumentom upravnega sodišča in pooblaščenca. VEČ
Na ministrstvu za pravosodje so do izteka roka za prijavo na razpis za slovenskega člana arbitražnega sodišča prejeli eno kandidaturo, so potrdili na ministrstvu. Imena prijavljenega kandidata niso želeli razkriti, prav tako niso ne potrdili ne zanikali pisanja medijev, da se je za slovenskega arbitra prijavil Jernej Sekolec. VEČ
Premier Borut Pahor je predsedniku DZ Pavlu Gantarju poslal obvestilo, da je Katarina Kresal odstopila z mesta notranje ministrice, so potrdili v premierovem kabinetu. Poslanci se bodo tako morali prej vrniti s počitnic, saj mora biti seja DZ, na kateri bodo obravnavali odstop, sklicana v tednu dni po prejemu premierovega obvestila. VEČ
Iztekel se je rok za pripombe na predlog novele Zakona o preprečevanju zamud pri plačilih (ZPreZP), s katerim želi ministrstvo za finance odgovoriti na nekatera opozorila gospodarstva glede obveznega pobota. Ministrstvo bo novelo predvidoma pripravilo v rokih, ki bi omogočali njen sprejem na oktobrski seji DZ. VEČ
S koncem sodnih počitnic se na sodišče vračajo tudi odmevnejši primeri, tako sta se v torek na ljubljanskem okrožnem sodišču nadaljevali dve odmevnejši sojenji - obravnava v zadevi Balkanski bojevnik in sojenje kitajskemu državljanu, obtoženemu dvojnega umora na Ižanski cesti junija lani. VEČ
Okrožno sodišče v Ljubljani je v postopku likvidacije Sozda Iskra naložilo likvidacijski upraviteljici, naj pripravi predlog razdelitve likvidacijske mase, to je blagovnih znamk, ki sestavljajo naknadno najdeno premoženje, tako da bo razdeljena vsem pravnim naslednicam Sozda. Kljub prizadevanjem namreč ni bil dosežen sporazum o souporabi znamk. VEČ
Na haaškem Mednarodnem sodišču za vojne zločine na območju nekdanje Jugoslavije se bo danes začel ponovljen proces proti nekdanjemu kosovskemu premieru Ramushu Haradinaju in še dvema soobtoženima. Gre za prvi primer ponovljenega sojenja na haaškem sodišču, poročajo tuje tiskovne agencije. VEČ
01.09.2011 Zakon o prevozu nevarnega blaga (ZPNB)
03.12.2011 Zakon o varnosti in zdravju pri delu (ZVZD-1)
13. avgusta je začela veljati novela Zakona o varstvu pred ionizirajočimi sevanji in jedrski varnosti (ZVISJV), ki uveljavlja novo načelo stopenjskega pristopa, kar pomeni, da se pomembnejšim zadevam namenja več pozornosti kot manj pomembnim. VEČ
Sprejet je bil Pravilnik o postopku s tujcem, ki izrazi namen podati prošnjo za mednarodno zaščito v Republiki Sloveniji ter postopku sprejema prošnje za mednarodno zaščito, ki bo začel veljati 27. avgusta. Predpis vsebuje določbe o predhodnem postopku, o sprejemnih prostorih azilnega doma, o postopku pred sprejemom prošnje in sprejemu prošnje, pa tudi o vnosu v evidence.
Novela Pravilnika o registru društev, registru podružnic tujih društev in evidenci društev v javnem interesu velja od 27. avgusta in določa, da mora biti centralni register društev voden tako, da so podatki o društvu dostopni preko matične številke, imena društva, pa tudi preko skrajšanega imena društva. Po novem se v registrski knjigi pri imenu društva vpiše tudi dostavek "socialno podjetje", če je bil podjetju dodeljen tak status, v registrsko knjigo pa se vpisuje tudi skrajšano ime društva, sprememba skrajšanega imena ter datum in številka odločbe o spremembi.
Spremenjen je bil tudi Splošni Akt o prenosljivosti številk. Od 13. avgusta dalje mora operater prejemnik številke operaterju dajalcu številke sočasno z zahtevo za prenos številke po telefaksu ali po elektronski pošti v roku 30 minut posredovati kopijo zahteve za prenos številke in kopijo dokumentacije, ki jo je predložil uporabnik naročnik. Operater prejemnik številke mora operaterju dajalcu številke poslati izvirnike dokumentov najkasneje do 5. dne v mesecu za pretekli mesec, razen če se operaterja dogovorita drugače.
Komisija EU je odobrila zahtevek Španije, da zaradi hudih motenj trga do 31. decembra 2012 začasno omeji pritok delavcev iz Romunije. Brezposelnost v Španiji je od maja 2010 narasla na več kot 20% in je najvišja v EU. Omejitev ne velja za romunske delavce, ki že delajo v Španiji, drugače se pa nanaša na vse sektorje. Kar 30% romunskih delavcev v Španiji je zaradi gospodarske krize brezposelnih, zato je Komisija odobrila tak omejevalni ukrep. VEČ
Evropska komisija predlaga v sprejetje novo Uredbo, ki vzpostavlja večletni načrt za trajnostno upravljanje baltiškega lososa. Raziskave in strokovna mnenja govorijo, da je zaloga lososa v baltiških rekah zunaj varne biološke meje in tako podvržena genetskemu izčrpavanju. Komisija je predlagala nov večletni plan, da se vzpostavi nadaljnja trajnostna izraba rek z lososi in hkrati zagotovi njihov nadaljnji obstoj, kar je vse v korist ribičem, podjetjem in ljudem. VEČ
Poročilo odbora STO (Svetovne trgovinske organizacije) potrjuje, da so trošarine, ki se zaračunavajo na destilirane alkoholne pijače na Filipinih, diskriminatorne za uvožene alkoholne pijače in so tako v nasprotju z načelom nediskriminatornosti, kot je to opredeljeno v Splošnem sporazumu o trgovini in tarifah (GATT). EU je sicer že večkrat opozorila na problem, vendar dosedaj še ni prišlo do zadovoljive rešitve. Trošarine, ki se zaračunavajo uvoženim pijačam, so od 10 do 50 % višje od trošarin za pijače domače izdelave, poraba teh pijač pa vztrajno raste. VEČ
Sodišče EU je v zadevi C-403/10 P odločilo, da italijanska pomoč za nakup zemeljskih digitalnih dekoderjev v letih 2004 in 2005, kot je bilo določeno v takratnem italijanskem finančnem zakonu, pomeni državno pomoč, ki je v neskladju s skupnim trgom. Mediji, ki so prejeli posredno korist od državne pomoči, morajo plačati zneske, ki ustrezajo prejetim koristim. VEČ
V združenih zadevah C-471/09 P (samo v francoščini) do C-473/09 P in C-474/09 P do C-476/09 P je sodišče EU potrdilo, da pomenita baskovski davčni olajšavi, in sicer zmanjšanje osnove pri oceni za davek od dobička pravnih oseb za novoustanovljena podjetja in davčni krediti v višini 45% določenih investicij, državno pomoč in sta kot taki v nasprotju s pravom EU in skupnim trgom. Ravnanje Komisije glede predhodnih baskovskih davčnih shem ne more upravičiti legitimnega pričakovanja regionalnih oblasti v zvezi z legalnostjo novih shem. VEČ
dr. Matej Avbelj :
dr. Aljoša Dežman:
Katarina Vatovec:
Javnost ima pravico dostopa do revizijskega poročila Evropskega parlamenta
Izbrali smo odločbo (VSK Sklep Cpg 93/2011) višjega sodišča v Kopru, ki je obravnavalo zavarovanje terjatev.
Višje sodišče je povzelo ugotovitev prvostopenjskega sodišča, da ZIZ v 273. členu le primeroma našteva vrste začasnih odredb, ki jih je mogoče izdati v zavarovanje nedenarnih terjatev, sicer pa velja princip, da sme sodišče za takšno zavarovanje izdati vsako odredbo, s katero je mogoče doseči namen zavarovanja. VEČ
Če ste spregledali aktualno včerajšnjo kolumno z naslovom O napakah in mislih ob njih izpod peresa sodnika Martina Jančarja, vas vabimo k branju.
Med drugim je zapisal: "Recimo, da mi Višje sodišče razveljavi sodbo, ker sem napravil, v sodstvu zlovešče zvenečo ABK, torej absolutno bistveno kršitev postopka. Pri sojenju je pravzaprav tako, da neprestano pazimo na prav te kršitve in se jih trudimo preprečiti, a včasih se vendarle zgodi ali pa jo storiš v trdnem prepričanju, da v nekih konkretnih okoliščinah ni podana. Zavestno, to trdim s 100% prepričanjem, je ne stori noben sodnik." VEČ
1. julij 2011 Rast cen življenjskih potrebščin v RS za julij 2011

References: sodišče 
 sodišče 
 sodišče 
 sodišče 

Sodišče 
 sodišče 
 sodišče 
 sodišče 
 sodišče